钦定古今图书集成/明伦汇编/闺媛典/第010卷 > 又
## 钦定古今图书集成/明伦汇编/闺媛典/第010卷 > 又

来是空言去绝踪，月斜楼上五更钟。梦为远别啼难
唤，书被催成墨未浓。蜡照半笼金翡翠，麝熏微度绣
芙蓉。刘郎已恨“蓬山远，更隔蓬山一万重。”

飒飒东风细雨来，芙蓉塘外有轻雷。金蟾啮锁烧香
入，玉虎牵丝汲井回。贾氏窥帘韩掾少，宓妃留枕魏
王才。春心莫共花争发，一寸相思一寸灰。

相见时难别亦难，东风无力百花残。春蚕到死丝方
尽，蜡烛成灰泪始干。晓镜但愁云鬓改，夜吟应觉月
光寒。蓬山此去无多路，青鸟殷勤为探看。